Gandia recicla 633.369 kg de vidre durant el passat estiu
21 novembre 2019

## Gandia recicla 633.369 kg de vidre durant el passat estiu21 novembre 2019Última actualització: 14 juliol 2025

![](../gestion/img/Ecovidrio.jpg)  
  

Ecovidrio, l'entitat sense ànim de lucre encarregada de la gestió del reciclatge dels residus d'envasos de vidre a Espanya, en col·laboració amb l'Ajuntament de Gandia va llançar el passat estiu la campanya "Movimiento Banderas Verdes".

La iniciativa tenia com a objectiu augmentar el reciclatge d'envasos de vidre dins del compromís del consistori en la lluita contra el canvi climàtic i la protecció de litoral. Fins a 240 establiments de Gandia van col·laborar en la campanya que ha tingut com a resultat una recollida de 633.369 kg, el que suposa un increment del 17% respecte a l'any passat i que han situat a Gandia com el quart municipi de la Comunitat Valenciana que més vidre ha recollit durant els mesos d'estiu.

El regidor delegat de Serveis Bàsics, **Miguel Ángel Picornell** s'ha mostrat satisfet pel resultat de la campanya. "_Cada quilo de material que reciclem és un quilo menys que s'ha de produir una altra vegada i, per tant, un quilo menys de recursos que no extraiem del planeta a més d'evitar més contaminació durant la seua fabricació" "Vull agrair a tots i cada un dels establiments hostalers que han participat en la campanya la seua col·laboració i a Ecovidrio la posada en marxa d'aquest tipus de campanyes_".